cyanic-selkie/wikianc huggingface dataset:
ФК Стеауа Букурешт
Стадион
На првите три натпревари по основањето,Стеауа настапуваше на стадинот Венус,кој веќе не постои.Отворен во 1931 година,објектот претходно беше во сопственост на Венус Букурешт,клуб кој се расформира во 1949 година.По рушењето на стадионот по наредба на комунистичкиот режим,Стеауа своите натпревари ги играше на трите најголеми повеќенаменски стадиони во Букурешт:ANEF,Република(изграден во 1926 година,а срушен во 1984,за на негово да се изгради Палатата на парламентот) и 23 август(изграден во 1953 година).Од последните два стадиони,23 Август(моментално се нарекува Национал) се користеше повеќе,кога во ист ден клубовите од Букурешт имаат натпревари или за важните натпревари во европските натпреварувања,додека Република за редовни натпревари во рамките на Лигата. Стеауа ги игра своите натпревари на стадинот Генчеа,сместен во југозападен Букурешт.Како дел од спортскиот комплекс на Стеауа(Complexul Sportiv Steaua),стадинот е отворен на 9 април 1974 година,со пријателскиот натпревар меѓу истоимениот клуб о ОФК Београд,што во тоа време претставува единствениот стадион некогаш изграден во комунистича Романија,без атлетска патека. Првичниот капацитет на стадионот беше за 30 000 лица на клупи.Големо реновирање се случи во 1991 година,што вклучуваше поставување на рефлектори,изградба на соба за ВИП личности,како и поставување на седишта,со што капацитетот се намали на 28 139. По втората реконструкција во 2006 година,со која беше опфатена и обнова на тревата на теренот,Генчеа доби можност да биде домаќин на натпревари од Лигата на Шампионите.Според класификацијата на УЕФА за европски стадиони,Генчеа е стадион од трета категорија.Во последно време,постојат информации дека ќе се зголеми капацитетот на стадионот на 45 000 или 60 000 седишта. Репрезентацијата на Романија исто така настапува на овој стадион.Првиот натпревар го одигра во март 1977 година против Турција.Оттогаш,има одиграно 59 натпревари,од кои последниот во октомври 2006 година против Белорусија.Исто така,на овој стадион во 1998 година,одиграни се неколку натпревари од Европското првенство за фудбалери  помлади од 21 година,меѓу кои и финалето. КСА Стеауа го користеше долго овој стадион,кој беше изграден по наредба на Министерството за одбрана во внатрешноста на поранешна воена база. Од 2011 година,Стеауа ги игра своите натпревари од европските натпреварувања и другите позначајни натпревари на новиот стадион Национална Арена(Arena Nationala).
Статистика и рекорди
Моментално Стеауа може да се пофали дека е најуспешниот клуб во Романија.Со 62 сезони поминати во Лига 1,заедно со Динамо Букурешт(61 сезона),се единствените тимови што настапувале само во првата лига.Во исто време,клубот го држи рекордот за најмногу освоени титули во Лига 1(23),во Купот(21) и во Супер Купот(5).Помеѓу 1993 и 1998 година,тимот 6 пати последователно го освојуваше првенството,со што го израмни рекордот на Чинезул Темишвар од 20-тите години на 20-от век. На меѓународно ниво,Стеауа е единствениот романски клуб што освоил европски трофеи(ЕКШ во 1986 година и европскиот Супер Куп во 1987 година) и учествувал во два финалиња(во 1986 и 1989 година). За три години и три месеци(јуни 1986-септември 1989),Стеауа немаше пораз на 104 натпревари во лигата и така го постави светскиот рекорд,а сè уште го држи европскиот рекорд.Помеѓу ноември 1989 и август 1996 година,немаа пораз на 112 натпревари во лигата на нивниот стадион Генчеа.Во 1988 г.тимот оствари уште еден рекорд од 17 последователни победи,еднаков на рекордот на Динамо Букурешт,остварен една година подоцна. Тудорел Стоица е фудбалерот со најмногу настапи за Стеауа во Лига 1,рекорд што тешко ќе биде надминат во блиска иднина,бидејќи ниеден од моменталните играчи не е ниту првите десет.Најдобриот стрелец во историјата на клубот во лигата е Ангел Јорданеску со 146 голови,рекорд кој исто како и погоре споменатите тешко може да се надмине.Рекордот за најмногу настапи во репрезентацијата го држи Доринел Мунтеану со 134 натпревари,а Георге Хаџи ги држи рекордите за најдобар стрелец во репрезентацијата со 35 голови и за романски фудбалер со најмногу натпревари во европските купови со 93 настапи.
Сопственост
Отсекогаш Стеауа е познат како клуб на романската армија,основан во 1947 година,како дел од спортското друштво.Во тоа време клубот се нарекуваше КСА Стеауа Букурешт. Со цел да се почитуваат правилата на Уефа,фудбалскиот клуб се оддели од спортското друштво во 1988 година,во сопственост и финансиран од непрофитна организација наречена АФК Стеауа Букурешт(AFC Steaua Bucurest),со која претседава стопанственикот Виорел Паунеску. Во јануари 2003 година,инвеститорот и денешен политичар Георге Бекали,кој веќе имаше 51 % од акциите во спортското друштво(а подоцна ги купи сите),стана сопственик на клубот. Во моментов,Бекали не е официјално поврзан со клубот,бидејќи постепено се откажува од неговите акции.Сепак,фактите кажуваат дека денешните акционери во клубот се всушност неколку негови внуци,кои му се лојални и со тоа очигледно е дека Бекали е сè уште на чело на Стеауа.Неофицијалното објаснување за ваквата ситуација е претставено со големата сума на неплатени даноци,насобрани од претходните сопственици на клубот,компанијата АФК Стеауа Букурешт.Тие го избегнаа плаќањето на даночните власти,со пренесување на своите средства во новоформирана компанија,а старата компанија отиде под стечај. Моментално Георге Бекали е многу контроверзна личност,чие раководење со клубот и тимот често е опишано од медиумите и навивачите како апсолутистичко и диктаторско. Одлуките како таа да се продаде Стеауа на даночните власти,по скандалот со неплатени даноци,користењето на клубот за промоција на политичката партија New Generation Christian Democrat Party,со која тој претседава,забраната за музичкиот концерт на групата Квин(Queen) на стадионот Генчеа поради сексуалната ориентација на фронтменот Фреди Меркјури и големиот број отпуштања на тренери(меѓу кои и Георге Хаџи),се само дел од причините за моменталното незадоволство на мнозинството навивачи кон работата на Бекали.
Популарноста на Стеауа
Голем број музичари или телевизиски и филмски режисери добија инспирација од идеи поврзани со клубот,поради неговата огромна популарност во Романија.Сепак,популарноста се зголеми по Романската револуција во 1989 година,бидејќи пред тоа медиумските програми беа најчесто контролирани од поранешниот комунистички режим.Во 2002 година,романскиот филм Фурија(Furia) прикажа сцени во кои навивачките групи на Стеауа и Динамо се пресметуваат меѓусебе на улиците по натпреварот на тимовите.Комичното шоу Мондении(Mondenii) на телевизијата Прима(Prima) често емитува пародиски скечеви со сопственикот на Стеауа Георге Бекали,фудбалерите и другите претставници на клубот.Серијата Ла Блок(La bloc) на телевизијата Про(Pro) емитуваше епизода во која ликовите Нелу и Костел се појавуваат како претставници на Стеауа во натпревар за паркинг простор против двајца други соседи,кои се претставници на Динамо Букурешт. Неколку музички примери ја прикажуваат поврзаноста со Стеауа.Освен клупските химни објавени во периодот од Марсел Павел,Бере Гратис,Газ пе Фок,во 2006 година е објавен албум како компилација од Мирча Винтила, Чиканос,Богдан Дима и неколку други музичари.Деликт и Ултрас се две пораншни хип-хоп групи,чии членови ја отпеаја непостоечката навивачка група Армата Ултра и секогаш ќе прикажуват материјали поврзани со навивачите.Исто така,Волтај,во нивната песна MSD2 ги спомнаа(им се обраќа на)навивачите со стихот “Poți să fii câine sau poți fi stelist”(Можеш да бидеш куче или навивач на Стеауа). Поврзаноста на клубот со песната Марија(Maria)на германската група Скутер(Scooter),претставува една од најпознатите наводи на поп-културата.Во 2003 г. на северната трибина од стадионот, првпат и спонтано беше чуена песната,испеана од навивачите кога Стеауа ќе постигне гол.Ототогаш,тоа е неофицијална химна на клубот и се пушта на стадионот пред почетокот на секој натпревар.Сепак,песната ја губи својата популарност меѓу симпатизерите на Стеауа,главно поради тоа што стана премногу комерцијална и многу навивачи не се чувствуваат повеќе тесно поврзани со неа.
Успеси
Домашни натпреварувања
Лига: Освојувачи(23 пати):1951,1952,1953,1956,1959-60,1960-61,1967-68,1975-76,1977-78,1984-85,1985-86,1986-87,1987-88,1988-89,1992-93,1993-94,1994-95,1995-96,1996-97,1997-98,2000-01,2004-05,2005-06 •	Второ место(13 пати):1954,1957-58,1962-63,1976-77,1979-80,1983-84,1989-90,1990-91,1991-92,2002-03,2003-04,2006-07,2007-08
Купови
Освојувачи(21 пат):1948-49,1950,1951,1952,1955,1961-62,1965-66,1966-67,1968-69,1969-70,1970-71,1975-76,1978-79,1984-85,1986-87,1987-88,1988-89,1991-92,1995-96,1996-97,1998-99,2010-11 Вицешампиони(7 пати): 1953,1963-64,1976-77,1979-80,1983-84,1985-86,1989-90 Освојувачи(5 пати):1994,1995,1998,2001,2006 Вицешампиони(3 пати):1999,2005,2011
Европски натпреварувања
Шампиони(еднаш):1985-86 Вицешампиони(еднаш):1988-89 Поразени во полуфинале(еднаш):1987-88 Шампион(еднаш):1986 Полуфиналисти(еднаш):2005-06 Четвртфиналисти(2 пати):1971-72,1992-93
Светски клупски натпреварувања
Освојувач(еднаш): 1986
Проектил
Проектил — физичко тело или сложено средство наменето за гаѓање на некоја цел. Најчесто е составен  од куршум и единствен негов дел, кој после испалувањето остварува допир со целта. Проектилот во  целиот  смисол може да биде и секакво  цврсто тело кое  преку  фрлањето  или  преку пукањето  се доведува  во  движење, по патеките и во кој  е  препуштен сам на себе. Кај огненото оружје проектилпт  е, како и оружјето  за неговото испалување, измислен да го усмртува или да го предизвика повреда и се останато несакани ефекти во  живите суштества. Првобитните проектили  кои  биле во вид на топчиња, низ повеќевековната историја развиено е огнено оружје кое било поало,  во целта на постигнување на  најефикасно  дејство, и во својот облик и во  својот состав. Сите денешни единачни проектили имаат цилиндричен облик со заоблени и зашилени  врв.
Историјат
Првите обиди за примање на проектилот се појавил  пред  долго време, дури и во праисторијата кога еден почна со користење на камења како агенти за снимање и уништување на целите, со цел да го нападнат, одбраната, или да се добие храната. Бидејќи овој материјал му беше лесно достапен бидејќи беше насекаде во природата, не му беше потребно да носат поголеми количества "ракети" со него. По некое време, со откривањето на барут камен проектили човек го користи за рачно огнено оружје особено за врвот, бидејќи тој бил еден камен во рака за време на опсадата на градовите каде што има проблем на снабдување на  муниција. Со наоѓање на картон и изградбата на првите рачни и други огнено оружје започна. Експериментирал со различни материјали, кои би требало да има повеќе начини смртоносна проектили или катастрофални алатка за борба против живо сила или за лов на животни. На Стоун топки наскоро беа заменети со оловни цилиндри во форма на цилиндар со зашилен или заоблен преден дел. Со оваа промена, проектилите добија поголемо забрзување, опсег и деструктивна моќ, но не ја подобрија безбедноста на штрајкот. Само по појавата на влечни цевки со олуци кои проектилците кога поминувале низ цевката доведуваат во вртежна состојба, се постигнале подобри резултати со хитови на поголема далечина. Лично за оружје, повеќе започнува примената на метални проектили, прв од најава- на доведе, што овозможува лесно деформација, обработка и проектилно затоплување. Со доаѓањето на екструдирани цевки и цевки со ротирачки Улеи се повеќе од се движи круг на цилиндрична форма на проектилот, со заоблени, конкавна или наострен предниот крај на и користење на различни материјали.
Видови
Освен различните форми, и во зависност од видот на оружје, дизајнот на проектил е различен. Овие проектили се направени од меко [(олово | олово)] или олово се излекува со малку антимон] или [[ликер. Овие проектили се лесно деформирани и демонтирани. Проектили за пушки и пиштоли имаат патека од кабел која е покриена од страна на обвивка и на бакар, никел и челик или легура на бакар со никел и бакар цинк. Николиќ "војната повреди на екстремитети, Во: војна хирургија. Проширување на проектили Исто така постојат и специјални типови проектили, проширување на проектили и или проектили за дампинг, според неправилното, но едно име на српски јазик. Овие проектили недостасува јакна на врвот или на постоечки надолжни засеци, или беа врежани врвот, со што проектилот во контакт со ткивата на телото распарчени и деформирани, предизвикувајќи сериозно прекршување на ustreljenoj лице во однос на други проекти.
Не е тешко да се замисли каков излив ќе биде по проширување на проектил. Во Опсег пука, strelnok канал и на излезот доведува до делумно и целосно уништување на мускулите, поткожното ткиво, крвни садови со голем радијален пукнатини во регионот на рана излезот. Ако сепак се случи и коските повреди, како повреди обично се комплексна фрактури со губење на коски и ниска веројатност за преживување. Експлозивни проектили Исто така, постојат реални експлозивни проектили кои содржат експлозивни материи, чиј ефект се рефлектира во последиците. Овие проектили можат да бидат: Овие проектили содржат олово shotgun shot од различни големини
Видови на ефектите на проектилот врз телото
Според "проектили" Попов "изложат четири видови на ефекти на тело кога кинетичка енергија претворена во работа:
Механизам за производство на прострелна рана со користење на проектил
Со минување низ ткивото, проектилот пренесува дел од својата кинетичка енергија во околината. А ударен бран, се генерирани од страна на кинетичка енергија, ги отфрла ткиво во сите правци околу проектилот. На овој начин се создава таканаречената "привремена шуплина". Може да биде 30 до 40 пати повисока од онаа на голем проектил на кинетичка енергија. Во шуплината се генерира позитивен воздушен притисок, достигнувајќи до 100 атмосфери. Времетраењето на празнината е неколку милисекунди. Се должи на циклични трансфер на кинетичката енергија на околното ткиво е една од одликите на празнина се неговите пулсирања. Постепеното губење на кинетичката енергија на зрната, исто така, резултира со постепено губење на пулсот. Важноста на привремена шуплина пулсирања "е дека промените наизменична позитивен и негативен притисок во тоа е составен околниот воздух и странски материјал во раната. Ова ја објаснува примарната контаминација на полиморфната флора на стенозната рана. Ова ја прави суштинската разлика во начинот на контаминација помеѓу стрелачки инциденти и мирни отворени фрактури или фрактури. Овој начин на контаминација со полиморфна флора е од суштествено влијание врз основните принципи на хируршки третман. Степенот на коските и меките ткива, уништување и да влијае на одликите на огнено оружје: балистички проектил одлики, одликите на повреденото ткиво, растојанието помеѓу огнено оружје и телото.
Карактер на снимањето во зависност од балистичките одлики на проектил
На ниво на коска и меките ткива, уништување и одлики на раната влијае на следните балистика одлики: кинетичка енергија ракетен А, тип оружје или експлозивни уреди.
Ѡ
Поврзано: Округла омега.
Јордан Варналиев
Јордан Петрев Варналиев (, -, Карбинци, ) — македонски револуционер, кратовски војвода и учесник во македонското револуционерно движење и деец на Македонската револуционерна организација.
Список на државни водачи во 133 година
Ова е список на државни водачи во 33 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Црква „Св. Димитриј“ - Чаликово
Свети Димитриј (Άγιος Δημήτριος) — црква во историското село Чаликово кај Кулакија, Серско, Егејска Македонија. Влегува во состав на Берско-негушко-камбаниската епархија на Цариградската патријаршија.
Местоположба
Црквата се наоѓа на 3 км источно од Кулакија и е преостаната градба од некогашното село Чаликово.
Историја
Камен-темелникот е поставен во 1850 г. и изградбата завршила во 1858 г. Претставува трикорабна базилика со женска црква на исток. Во храмот има шест икони од 1880 г., дело на Зисис Папаконстантину од Кулакиската школа.
Црквата е прогласена за заштитен споменик на културата на 16 јуни 1983 г.
Американски ликвидамбар
Американскиот ликвидамбар (Liquidambar styraciflua), познат и како американски сторакс или алигаторско дрво, е листопадно дрво од родот Liquidambar кое потекнува од топлите умерени области на истокот на Северна Америка и тропските планински региони во Мексико и Средна Америка. Ликвидамбарот е едно од највредните шумски растенија во југозападните Соединети Американски Држави и често се користи како украсно дрво во пределите со умерена клима. Препознатлив е по комбинацијата на петокраки ѕвезденовидни лисје и цврстите, боцкави плодови. Класифициран е во растителната фамилија Altingiaceae, но претходно бил сметан за член на фамилијата Hamamelidaceae.
Грахово на Бача
Грахово на Бача (словенечки: Grahovo ob Bači) — населба во Општина Толмин во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Рибниц-Дамгартен (амт)
Рибниц-Дамгартен (Ribnitz-Damgarten) — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Рибниц-Дамгартен.
Општинската заедница Рибниц-Дамгартен се состои од следниве општини:
Кирил Иванов
Кирил Костадинов Иванов, роден во 1942 година, е македонски национален деец и публицист од Пиринска Македонија, Бугарија.
Живее во градот Сандански. Припадник на организацијата ОМО Илинден, тој е активен борец за човекови права на македонското малцинстово во Бугарија. Во организацијата учествува уште од нејзиното создавање. 1991 година при собирање потписи за заштита правата на Македонците е тепан од бугарската полиција при што одвај не му истекло едното око. Заедно со членовите не ОМО Илинден Владимир Иванов Коцелов, Димчо Димитров Христов и Ангел Георгиев Шаров во 1999 година покренуваат тужба против Бугарија пред Европскиот суд за човекови права и го добиваат делото.
Ленгерих (општинска заедница)
Ленгерих (Lengerich) — општинска заедница во округот Емсланд, во Долна Саксонија, Германија. Нејзиното седиште е во општината Ленгерих.
Општинската заедница Ленгерих се состои од следниве општини:
Список на државни водачи во 1866 година
Ова е список на државни водачи во 866 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Кеплер-36
Кеплер-36 — ѕвезда во соѕвездието Лебед со две познати планети. Има зачудувачки голем полупречник, што значи дека е речиси џин.
Планетарен систем
На 21 јуни 2012 година, беше објавено дека се забележани две планети во орбита околу Кеплер-36. Планетите, супрземја и „мининептун“ се необични бидејќи имаат многу блиски орбити, нивните големи полуоски се разликуваат само за 0,013 ае. Надврешната планета е во орбита за само 11% подалеку од внатрешната. Земајќи ги предвид sнивните значитетелно поголеми маси од Земјата, нивното меѓусебно граитаљционо заемнодејство е значително, што значи дека нивното заемнодејство предизвикува крајни временски промени за двете планети. Кеплер-36b и c имаат проценети густини соодветно од 6,8 и 0,86 g/cm3. Двете планети се во близина на 7:6 орбитална резонанција. Големата разлика во густините, покрај близината на орбитите, се должи пред сè поради големата разлика во масите. Внатрешната и помалку масивна ѕвезда го изгубила ако не и целосно слојот од водород/хелиум во текот на создавањето.
Фудбалска репрезентација на Сан Марино
Националниот фубалски тим на Сан Марино е репрезентацијата на Сан Марино, контролиран од Фудбалската федерација на Сан Марино. Тимот нема постигнато некои позначаен успех, што се должи на тоа што ја ретставува најмалубројната земја во Европа.
Првиот официјален натпревар, фудбалската репрезентација на Сан Марино го има одиграно во 1990 против Швајцарија, во рамките на квалификациите за пласман на Европското првенство, кој завршил со пораз од 0-4. Пред тоа, тимот има загубено натпревар со 0-1 од канадскиот олимписки тим во 1986, но овој натпревар не се смета за официјален. Од 1990, тимот има учествувано на сите квалификациски турнири за пласман на Европските и Светските првенства, но нема остварено ниту една победа. Единствениата победа на фудбалската репрезентација на Сан Марино е победата над Лихтенштајн од 1-0, во пријателски натпревар, одигран на 28 април 2004.
Стадион
Натпреварите како домаќин, фудбалската репрезентација на Сан Mарино ги игра на Олимпискиот стадион во Серавања. Капацитетот на стадионот изнесува 5.387 места. Метежите се ретка појава и во одредени случај патувањето е помогнато од страна на Сан Марино.
Сан Mарино има одиграно два меча како домаќин, надвор од своите граници. Еднаш против Англија и еднаш против Холандија во 1993, кога натпреварот бил одигран на Стадионот Ренато Дал'Ара во Болоња.
Мометален состав
Следните фудбалери беа повикани за квалификацискиот натпревар за Светското првенство во 2010 против Полска, кој се одигра на 10 септември 2008.
! colspan="9" bgcolor="#B0D3FB" align="left" |
Ѻ
Округла омега (глаголица: ) — збунувачко уникодно име за буквата Он широко, варијатна на регуларната кирилична буква „Он“ (О, о). Он широко го наоѓаме во црковнословенското писмо како правата буква на коренот од зборот: на прва позиција ('гнь, 'трокъ), по приставка (пра'тецъ), и кај повеќеосновски зборови (боюду'стрый). Исто така се среќава и кај 2 географски поими (i'рданъ—реката Јордан, i'ппiа—градот Јафа) и од нив изведените зборови, и како бројчен знак за бројот 70 (додека омега означува 800).
Општина Лабуништа
Општина Лабуништа — поранешна рурална општина во Западна Македонија, создадена во 1996 година, а престанала да постои согласно Законот за територијална поделба од 2004 година на 12 април 2005 година, кога била припоена со Општина Струга. Центар на општината било селото Лабуништа.
Населени места
Во Општина Лабуништа спаѓале следниве села: Бороец, Лабуништа, Подгорци и Ташмаруништа.
Демографија
Според пописот од 2002 година, општината имала 8.935 жители. Според пописот од 2002 година, најголема етничка група биле Албанците (Македонци-муслимани) :
Во општината, според пописот од 2002 година, во општината се зборувале следниве јазици :
Во општината, според пописот од 2002 година, во општината биле застапени следниве религии :
NGC 6562
Објектот бил предмет и на други истражувања, па освен како NGC 6562 се споменува и како MCG 9-29-51, CGCG 279-1, CGCG 278-46, NPM1G +56.0262.
Откривање
Објектот е откриен на 8 јуни 1885 година од страна на Луис Свифт, со помош на рефрактор, чијашто леќа имала пречник од 16 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 5 м 0,8 с, а неговата деклинација, односно висината на лакот на тој агол, +56° 15' 49"".
Тартиф
Тартиф (француски: ) — драма (од жанрот комедија) на Молиер. Драмата била за првпат поставена на 9 јануари 1669 година. Таа припаѓа на литературниот правец класицизам.
Ликови во драмата
Во драмата се појавуваат следниве ликови:
Содржина
Дејството на драмата се одвива во Париз.
Прв чин
Во домот на благородникот Оргон се доселил побожниот човек Тартиф, кого Оргон и неговата мајка, г-ѓата Пернел го возвишуваат, додека сите други членови на семејството го напаѓаат, нарекувајќи го измамник. Кога Оргон се враќа дома, неговиот шура Клеант се обидува да го убеди во лицемерието на Тартиф, но Оргон е заслепен од неговата побожност. Клеант го прашува Оргон за плановите во врска со мажачката на неговата ќерка Маријана, а Оргон дава неодреден одговор.
Трет чин
Тартиф ѝ изјавува љубов на Елмира, сопругата на Оргон, но таа го одбива. Љубовната изјава на Тартиф ја слуша и синот на Оргон, Дамис, кој му кажува на Оргон. Тартиф го признава својот грев, но Оргон го обвинува својот син за клевета и го брка од домот. Тартиф лицемерно му соопштува на Оргон дека ќе ја напушти куќата, но Оргон го моли да остане и му соопштува дека ќе му го препише имотот.
Четврти чин
Клеант го обвинува Тартиф за лицемерното однесување. Оргон јавно ја соопштува својата одлука да ја омажи Маријана за Тартиф, а Елмира го замолува да се скрие во собата и самиот да го слушне додворувањето на Тартиф. Подоцна, таа го повикува Тартиф во својата соба, а Оргон се крие под масата. Кога Тартиф ќе посака да води љубов со Елмира, Оргон го брка од својот дом, но Тартиф му се заканува, изјавувајќи дека тој е сопственик на куќата.
Петти чин
Во домот на Оргон доаѓа судски извршител, кој му дава рок од еден ден за да се исели. Положбата на Оргон е влошена уште повеќе, бидејќи претходно тој му дал на Тартиф некои документи кои докажуваат дека Оргон му помогнал на еден свој пријател да побегне од одмаздата на кралот. Тартиф, пак, тие документи му ги предал на кралот. Во куќата доаѓа Валер, кој веќе организирал како Оргон безбедно да се засолни. Но, токму тогаш, во куќата доаѓа Тартиф со еден полицаец, кој треба да го уапси Оргон. Додека Тартиф задоволно ги трие рацете, полицаецот го апси него, бидејќи кралот дознал за неговите злобни постапки. Истовремено, поради претходните заслуги, кралот му го простува гревот на Оргон. Благодарниот Оргон ја прогласува својата одлука да ја омажи Маријана за Валер.
За ликот Тартиф
Првата црта со која се одликува Тартиф е сложената тактика со која се служи при измамата на луѓето што му требаат. Лицемерството, интригата, способноста брзо да ги открие слабите страни на човечката душа, се средствата со кои се служи Тартиф. Втората одлика е тоа што нема измама и лага кои Тартиф не би можел да ги оправда со повисока цел. Тој го прима подарокот (куќата на Оргон) единствено од страв дека имотот може да падне во лоши раце, и дека нема да биде употребен како што треба. Дури и кога доаѓа за да го истера Оргон од неговата сопствена куќа, тој себеси се нарекува „одмаздник на небото“. Оваа одлика е толку вкоренета во душата на Тартиф, што тој кога го прививкува Господ изгледа искрен.
Третата црта на Тартиф се одвратните одлики на неговата душа во моментот кога ја трга маската и се покажува каков е, а тој е лаком, ненаситен, а најмногу развратник, што претставува остра спротивност на она што самиот го зборува. Во додворувањето кон Елмира, Тартиф покажува необичен цинизам. Но, можеби најважна особина на Тартиф е тоа што тој има врски насекаде, и во дворот и во административните кругови. Тој брзо го наоѓа полицискиот службеник кога му затребал, и лесно може да дојде до кралот. Лесно може своето лично прашање да го претвори во општо државно прашање. И во моментот кога станува против Оргон, тој се претвора во ревносен шпион.
Како и бројни други големи дела, „Тартиф“ може да биде сфатен на повеќе начини. Уште со првобитниот наслов „Тартиф или лажливец“ Молиер сакал да се одбрани од нападите на католиците, нагласувајќи дека ги исмејува само лицемерите, а не и вистинските верници. И во самото дело има стихови што ја потврдуваат таа теза. Сепак, постојат и мислења дека на тој начин авторот само сакал вешто да се одбрани од потенцијалните напади на непријателите. Навистина, членовите на моќната организација „Света причеста“ истакнувале дека неговата критика се однесува на сите побожни луѓе. Во секој случај, личноста на Тартиф е толку силно прикажана што на режисерите и на глумците им дозволува широки можности за интерпретација. Исто така, темата воопшто не е локална, туку универзална бидејќи, покрај луѓето кои цврсто веруваат во одредени идеи, секогаш ќе постојат и лицемери. Вештината на Молиер во ова дело се состои не само во прикажувањето на главниот лик, туку и во извонредната постепеност на дејството која што делумно е расипана со брзоплетиот и неверојатен расплет.
Постанокот на делото
Во мај 1664 година, во Версај биле поставени трите чина на „Тартиф“. До денес останува отворено прашањето, дали се работи за трите чина на комедијата што Молиер веќе претходно започнал да ја пишува или пак станува збор за целосно нова верзија на ова дело. Во секој случај, кралицата-мајка и благородниците издејствувале забрана на „Тартиф“. Новата верзија на „Тартиф“, овојпат во пет чина, била прикажана во август 1667 година, откако претходно била читана и играна на приватни средби. Искористувајќи го отсуството на кралот, цензурата го забранила делото веднаш по првата претстава. Забраната била тргната во февруари 1669 година и само во таа година, „Тартиф“ бил прикажан 45 пати во театарот и петпати приватно. Во молбата упатена до кралот во врска со прикажувањето на „Тартиф“, Молиер напишал: „Бидејќи комедијата има за цел да ги поправа луѓето забавувајќи ги, сметав дека како комедиограф најдобро ќе сторам ако ги нападнам, сликајќи го смешното, пороците на мојот век.“ Сепак, поуките застапени во неговите дела никогаш не се претвораат во морализирање. Напротив, токму поуката и комичното, поврзани со реалистичниот приказ на луѓето, им даваат карактер на неговите комедии и им даваат долговечност.
Критички осврт кон делото
„Тартиф“ зазема едно од централните места во творештвото на Молиер, како по силната сатира содржана во делото, така и според книжевно-естетските и сценските квалитети. Во прв ред, „Тартиф“ е сатира на лажната набожност, но делото се толкува и како сатира на религијата, воопшто. Така, освен Оргон и неговата мајка, сите други ликови во делото се лишени од религиозност при што тие се насликани така што симпатиите на читателот се на нивната страна. Токму поради оваа црта во делото, Молиер бил остро нападнат од клерикалните кругови кои се труделе да го забранат прикажувањето на комедијата. Во продолжение, „Тартиф“ претставува автентично остварување и според книжевно-сценските квалитети, одликувајќи се со класицистичките поставки на единство, точност, мера и јасност. Притоа, сцените течат една по друга и секоја сцена ја најавува следната, а ликовите се насликани мајсторски. Исто така, стиховите, напишани во александриски стил, се одликуваат со висок квалитет. Единствената забелешка што критичарите ја упатуваат кон делото е поврзана со неочекуваниот крај, кога кралот се јавува како спасител на ситуацијата. Всушност, станува збор за постапката „deus ex machina“ која Молиер ја презел од античката драма.
Според Гете, „Тартиф“ претставува голем урнек во поглед на експозицијата и светот никогаш повеќе нема да доживее таква експозиција, таа е најголемото и најдоброто нешто што постои.
Изданија на македонски јазик
Во 1970 година, „Тартиф“ бил објавен во издание на „Македонска книга“ во рамките на библиотеката „Атлас“, а во препев на Лазо Каровски. Техничкото уредување и нацртот на корицата го направил Коста Бојаџиевски, а коректор била Љупка Лазарова. Книгата била отпечатена во графичкиот завод „Гоце Делчев“ во август 1970 година, а во тираж од 10.000 примероци. Изданието не е каталогизирано и не ја содржи меѓународната ознака ISBN.
Во 2002 година се појавило изданието на „Матица Македонска“ во препев на Паскал Гилевски. Книгата, со димензии од 20 сантиметри и со обем од 162 страници, била отпечатена во печатницата „Графостил“ во тираж од 1.000 примероци. Таа е каталогизирана во НУБ „Св. Климент Охридски“, Скопје и ја содржи меѓународната ознака ISBN 9989-48-457-0.
Саса
Саса — село во Општина Македонска Каменица, во областа Осоговија, во околината на градот Македонска Каменица.
Географија и местоположба
Саса се наоѓа во областа Осоговија, во северниот дел на Општина Македонска Каменица. Селото е планинско и од разбиен тип, а неговите маала се издигаат на надморска височина од 700 до 1.340 м. Селскиот атар зафаќа површина од 56,1 км2. Со својата површина, атарот зафаќа голем дел од долината по течението на Каменичка Река, вклучувајќи ги и нејзините извори во Осоговските Планини.
Маалата во селото се познати како: Мачкарска Маала, Черовци, Протоѓерци, Шебовска Маала, Додевци, Требешка Маала, Деровци, Портарци, Аџиска Маала, Капетанска Маала, Литовци, Рамни Дол, Букоровенци, Ризанци, Трканица, Гујновци, Сарафатска Маала, Саратска Маала, Возарци, Борчето и Тораница.
Историја
Саса како населено место води потекло многу одамна. Во средниот век, германското рударско племе Саси (Саксонци) започнале коп на руда и основале населба од каде што денеска потекнува и името на самото село. Денешниот рудник потекнува од XVII век.
Стопанство
Селото има мешовита земјоделска функција. Во рамките на неговиот атар, шумите преовладуваат на површина од 2.565 ха, на пасишта отпаѓаат 1.782 ха, а обработливото земјиште е на површина од 960 ха.
Рударство
Стопанска гранка од особено значење во селото е рударството. Во неговиот атар се сместени рудниците Саса и Тораница од коишто се ископува олово и цинк. За потребите на рудникот Саса било изградено и истоименото јаловиште.
Население
Според статистиката на Васил К’нчов („Македонија, Етнографија и статистика“) од 1900 година, во Саса живееле 730 жители, од кои 700 Македонци и 30 Роми. По податоци на егзархискиот секретар Димитар Мишев, („La Macédoine et sa Population Chrétienne“), во 1905 година во Саса имало 558 жители, од кои 552 Македонци под врховенството на Бугарската егзархија и 6 Роми.
Според пописот од 2002 година, во селото Саса живеат 876 жители, од кои 874 Македонци и 2 Срби.
Според последниот попис од 2021 година, во селото живеел 501 жител, од кои 418 Македонци, 4 останати и 79 лица без податоци.
Општествени установи
Во селото работи подрачното основно училиште „Кирил и Методиј“, каде што се изведува настава до петто одделение. Освен тоа, во селото има амбуланта и услужни објекти.
Самоуправа и политика
Селото влегува во рамките на Општина Македонска Каменица од 1996 година.
Во периодот 1955-1996, селото било дел од Општина Делчево.
Во периодот 1952-1955, селото било дел од Општина Каменица.
Во периодот 1950-1952, селото било дел од истоимената општина.
Во XIX век, селото било дел од Кочанската каза на Отоманското Царство.
Избирачко место
Во селото постојат избирачките места бр. 615 и 616 според Државната изборна комисија, сместени во основното училиште.
На парламентарните избори во 2020 година, на ова избирачко место биле запишани вкупно 668 гласачи.
Сандер Арме
Сандер Арме (Sander Armée; р. ) — белгиски професионален друмски велосипедист, кој вози за UCI World Tour екипата.
Детство и аматерска кариера
Роден во Левен, Арме учествувал во велозипедизам, атлетика и скејт во текот на детството. Во 2007 година влегол во белгиската континентална екипа Профел Зиглер. Освоил пет трки во 2007 и шест во 2008 година.
Професионална кариера
Арме станал професионален возач во 2010 година, потпишувајќи за континенталната екипа. Завршил седми на Стар Бесеже и деветнаесетти на Трката околу Белгија.
По четири години со екипата, Арме се приклучил на за сезоната 2014. Останал со екипата до крајот на сезоната 2020, пред да се приклучи на. Во ноември 2021 година, Арме потпишал договор со за сезоната 2022.
Распоред на резултатите на големите трки
СО = се откажал; — = не учествувал
Нордхимлинг
Нордхимлинг (Nordhümmling) — општинска заедница во округот Емсланд, во Долна Саксонија, Германија. Нејзиното седиште е во општината Естервеген.
Општинската заедница Нордхимлинг се состои од следниве општини:
Грант (Толмин)
Грант (словенечки: Grant) — населба во Општина Толмин во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Светски ден на емоџи
Светскиот ден на емоџи e неслужбен празник кој се прославува на 17ти јули. Денот се смета за „глобална прослава на емоџи“. Првпат е одбележан во 2014 година, а во 2015 година овој поим бил најчесто употебуваната фраза на Твитер на 17 јули 2015 година. Празникот бил прогласен од страна на Џереми Берџ, основачот на лондонската Емоџипедија.
Георги Гочев
Георги (Гошо) Коцев Гочев — македонски револуционер учесник во македонското револуционерно движење и деец на Македонската револуционерна организација.
Животопис
Георги Гочева е роден во 1876 во градот Штип, тогаш во Отоманското Царство. Во 1895 година завршува педагошка школа во Ќустендил, Бугарија, и работи како учител. Влегува во ВМОРО. Во летото 1898 година властите го уапсиле и осуден е на 3 години кој ги одлежал Куршумли ан во Скопје.
Во 1903 година работи во Централниот комитет во Солун, како што ја водел шифрираната кореспонденција на Комитетот и учествувал во организирањето на канали за пренос на оружје од Грција. Подоцна бил помошник на задграничните претставници Борис Сарафов и Иван Гарванов. Одржувал блиски контакти со Христо Матов и Тодор Александров. Во 1908 година учествувал во работата на Ќустендилскиот конгрес.
При избувнувањето на Првата балканска војна во 1912 година е доброволец во Македонско-одринското ополчение и е војвода на партизанска чета № 32, ги помага српските сили во Кратовската, заедно со чета № 31 на Стојан Мишев. Заедно со четите на Славчо Абазов и Ефрем Чучков го зазема кратовското село Бреза и го предава на Србите. Подоцна е во четата на Иван Јанев-Брло и во штабот на 15-та штипскиот дружина.
По војните учествува во создавањето на ВМРО.Присуствува на Седмиот конгрес на ВМРО во 1928 година.
Парализа
Парализа е губење на мускулното ткиво Парализа може да биде проследено со губење на чувството (сетилна загуба) во погодената област, ако постојат сетилни и моторни оштетувања. Околу 1 на 50 лица во САД биле дијагностицирани со некоја форма на парализа, повремена или постојана. Зборот доаѓа од грчкиот παράλυσις, "оневозможување на нерви", составен од παρά (para), "до, од страна на" и λύσις (лиза), "губење" и λύω (luō), "да се изгуби".
Причинители
Парализата најчесто е предизвикана од оштетување на нервниот систем, особено на ’рбетниот мозок. Други причини се мозочен удар, траума со повреда на нерв, детска парализа, церебрална парализа, периферна невропатија, паркинсонова болест, АЛС, ботулизам, спина бифида, мултипла склероза, и Guillain–Barré синдром. Привремена парализа настанува за време на РЕМ спиењето, и нарушување на регулацијата на на овој систем може да доведе до епизоди на парализа при спиење. Лековите кои се вмешуваат во нервните функции исто така може да предизвикаат парализа.
Псевдопарализа (псевдо- што значи "лажно", од грчкиот ψεῦδος ) е доброволно ограничување или инхибиција на движењето поради болка, некоординација, оргазам или друга причина, и не се должи на вистински мускулна парализа. Во доенче тоа може да биде симптом на вроден сифилис. Псевдопарализите може да бидат предизвикани од екстремен ментален стрес и е честа одлика на ментални нарушувања, како што се панично анксиозно растројство.
Варијации
Парализата може да се случи во локализирана или општа форма или може да следи одредена шема. Повеќето парализи предизвикани од оштетување на нервениот систем (на пр., повреди на ќрбетниот мозок) се постојани по природата; но некои форми на периодична парализа, вклучувајќи ја и парализата при спиење, се предизвикани од други фактори.
Парализа може да се случи кај новороденчињата како резултат на вродена мана познат како спина бифида. Спина бифида предизвикува еден или повеќе пршлени да не успејат да формираа ’рбетен столб и прави ’рбетниот мозок да излегува од ’рбетот. Во екстремни случаи, ова може да предизвика функцијата на ’рбетниот мозок да исчезнатите под местото на излегување од ’рбетениот столб. Овај престанок на функцијата на ’рбетниот мозок може да резултира со парализа на долните екстремитети. Документираните случаи на парализа на аналниот сфинктер кај доенчињата се забележани кога спина бифида не се третира. Иако спина бифида е опасна по животот, многу случаи на  може да се коригираат хируршки, ако се оперира во рок од 72 часа од раѓањето.
Качувачка парализа се презентира во долните екстремитети, пред горните екстремитети. Тоа може да биде поврзан со: За разлика од качувачките парализи, опаѓачките парализа, се јавува во услови како што е ботулизам.
NGC 170
NGC 170 — елиптична галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 170 се споменува и како MCG 0-2-91, CGCG 383-42.
Откривање
Објектот е откриен на 3 ноември 1863 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 170 е од видот E-S0. Видливиот сјај со голо око изнесува 14,4 m, оној во рамките на интервалот од минималната до максималната честота 15,4 m, додека површинскиот сјај изнесува 12,4 m/лм2. NGC 170 има привидни димензии од 0,4' х 0,3'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 36 м 45,9 с, а неговата деклинација, односно висината на лакот на тој агол, + 1° 53' 11". Положбениот агол на објектот е во износ од 79°.
Бирлик
Бирлик (Birlik – „единство“) — поранешен македонски весник, орган на НОФМ, а потоа орган на ССРНМ, на турски јазик, како гласило на турската националност во ДФМ/НРМ/СРМ/РМ. Првиот број бил отпечатен во Печатницата „Гоце Делчев“ на 23 декември 1943 година во Скопје и е првиот весник на турски јазик во Македонија кој се печати со латински букви. Првин излегувал како месечник, потоа на петнаеест дена, на десет дена, еднаш неделно и секој втор ден (од 1971), во тираж од 2.000–3.000 примероци. Главни и одговорни уредници биле: Даут Нурети, Шукри Рамо, Мустафа Карахасан, Фахри Мехмед-Каја, Неџати Зекерија, Ариф Аго, Вефки Хасан и Дрита Карахасан. Како дел на НИП „Нова Македонија“, долго време го користел заедничкиот информативен сервис, но имаше и свои дописници низ Македонија, со написи за политичките, економските, културните и другите проблеми, со нагласка на општествениот равиток на турската народност во Македонија.
Членестостеблени растенија
Членестостеблените растенија (лат. Equisetophyta) се растенија кои имаат разгрането стебленце од чиишто јазли поаѓаат гранки кои исто така се членести и прстенесто поредени.
Во денешната флора оваа група е претставена само со еден род — коњско опавче (Equisetum). Сите негови видови се слични во својата градба, живеат на влажни живеалишта, покрај реки, бари, ливади итн. Стеблото со основата поминува во ризом од чии јазли излегуваат корења. Кај повеќето видови стеблото е едногодишно, а ризомот повеќегодишен, така што секоја година се образува ново стебло.
При никнење на изоспорите се добиваат два вида проталиум, машки со антеридиуми и женски со архегониуми. Ваквата појава се должи во разликата на подлогата на која никне спората, односно спората која се развива на сиромашен супстрат дава машки, а таа на богат супстрат дава женски проталиум. Ова е докажано експериментално со додавање на хранливи раствори на подлогата.
Вакафски Ледиње (Драгожани)
Вакафски Ледиње — археолошко наоѓалиште во битолското село Драгожани. Претставува црква од средниот век. Се наоѓа на околу 2 км западно од селото, каде според кажувањето на жителите, се вадени камења од урната црква која била долга 7-8 метри. По површината на теренот има грамади од градежен материјал.
Шумски молец
Шумски молец (Arctia caja) е инсект сроден со пеперутката, од истиот биолошки ред на опнокрилци (lepidoptera).
Распространетост и навики
Се среќава на чистините, на рабовите од шумите и во парковите. Од време на време ќе биде привлечен од вештачка светлина и тогаш лета во јата. Преку денот се крие под листовите од растенијата. Во жешките ноќи во јули и август лета наоколу. Гасеницата на овој молец има долги влакна, страните на телото ѝ се темноцрвени, а грбот и е црн. Во текот на летото може да се види на листовите од многу растенија.Гасеницата го минува зимскиот сон скриена под некое растение, а се појавува меѓу мај и јули. Само тогаш се преобразува во кожувец.
Паркови и рекреација
Паркови и рекреација (исто така познатa како Паркови и рек ) е американска политичка сатира, мокументарен ситком телевизиска серија создадена од Грег Даниелс и Мајкл Шур. Серијата се емитуваше на Ен-Би-СИ од 9 април 2009 година, до 24 февруари 2015 година, 125 епизоди, во текот на седум сезони. Специјалната епизода за повторен собир се емитуваше на 30 април 2020 година. Во серијата глуми Ејми Полер во улогата на Лесли Ноуп, весела бирократка од средно ниво во Одделот за паркови на Пауни, измислен град во Индијана. Во составот на глумечката екипа и во споредните улоги се појавуваат Рашида Џонс како Ен Перкинс, Пол Шнајдер како Марк Бренданавич, Азиз Ансари како Том Хаверфорд, Ник Оферман како Рон Свансон, Обри Плаза како Април Ладгејт, Крис Прат како Енди Дваер, Адам Скот како Бен Вајат, Роб Лоу како Крис Трегер, Џим О'Хер како Гари "Џери" Гергич, Рита како Дона Мигл и Били Еишер како Крег Мидлбрукс.
Паркови и рекреација беше дел од емитувањето на Ен-Би-Си „Ноќ на комедија направена правилно" за време на неговиот блок во ударен термин во четвртокот навечер . Серијата доби мешани критики во текот на својата прва сезона (рецензии слични на оние на „Канцеларијата“, ситком исто така продуциран од Даниелс и Шур), но, по повторното приближување кон нејзиниот тон и формат, втората и следните сезони беа широко прифатени. За време на целиот свој тек, „ Паркови и рекреација“ доби неколку награди и номинации, вклучително и 14 номинации за „Еми“ на „Приметајм“ (две за извонредна хумористична серија ), наградата „Златен глобус“ за изведбата на Полер и номинација за „ Златен глобус“ за најдобра телевизиска серија - мјузикл или комедија . Во Тајм 2012 година последното издание во годината ' паркови и рекреација беше прогласена за број еден телевизиска серија за таа година. Во 2013 година, откако доби четири последователни номинации во категоријата, Паркови и рекреација ја освоија наградата на Здружението за телевизиски критичари за одлично достигнување во комедијата.